Diari Oficial de la Generalitat Valenciana


Sumari del DOGV 3705, del 09-03-2000 (2000/1720)

RESOLUCIÓ de 29 de febrer de 2000, de la Direcció General d'Ordenació i Innovació Educativa i Política Lingüística, per la qual es concedixen les ajudes per al segon i tercer quadrimestre del curs escolar 1999-2000 als centres privats concertats que fan ensenyaments de règim general d'Educació Primària i primer cicle de l'Educació Secundària Obligatòria per al desenrotllament de projectes de compensació educativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1720


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 29 de febrer de 2000, de la Direcció General d'Ordenació i Innovació Educativa i Política Lingüística, per la qual es concedixen les ajudes per al segon i tercer quadrimestre del curs escolar 1999-2000 als centres privats concertats que fan ensenyaments de règim general d'Educació Primària i primer cicle de l'Educació Secundària Obligatòria per al desenrotllament de projectes de compensació educativa. [2000/X1720]
  
Per Ordre de 4 de novembre de 1999, de la Conselleria de Cultura, Educació i Ciència, es va convocar un concurs públic d'ajudes per al desenrotllament de projectes de compensació educativa en centres privats concertats que impartisquen ensenyaments de règim general d'Educació Primària i primer cicle de l'Educació Secundària Obligatòria, per al curs escolar 1999-2000 (DOGV núm. 3.622, de 10 de novembre).
  
Per Resolució de 9 de desembre de 1999, de la Direcció General d'Ordenació Innovació Educativa i Política Lingüística, es resol el concurs públic d'ajudes i s'aproven, per al curs escolar 1999/2000, els centres privats concertats que desenrotllaran projectes de compensació educativa que impartixen ensenyaments de règim general d'Educació Primària i primer cicle de l'Educació Secundària Obligatòria.
  
En la mateixa Resolució de 9 de desembre de 1999, es concedien a dits centres, per al primer quadrimestre del curs escolar 1999/2000, les ajudes econòmiques per a fer possible el desenrotllament dels projectes aprovats.
  
Segons l'apartat segon, punt 2, de l'Ordre de 4 de novembre de 1999, les ajudes per al 2n i 3r quadrimestres del curs 1999-2000 quedaven condicionades a l'existència de crèdit pressupostari suficient en la Llei de Pressupostos de la Generalitat Valenciana per a l'exercici 1999. Atés que és possible l'existència de crèdit, el pagament de dites subvencions es realitzarà a càrrec de la dotació pressupostària de la línia de subvenció 4.14 de la secció, servei i programa 20.92.072.53 d'Ordenació i Innovació Educativa i Formació del Professorat del Pressupost de la Generalitat Valenciana per a l'exercici 2000.
  
De conformitat amb la disposició final primera i la base setena, punt 1, de l'Ordre de 4 de novembre de 1999, així com amb el contingut del Decret 86/1999, de 30 de juliol, del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General d'Ordenació, Innovació Educativa i Política Lingüística, per delegació del conseller de Cultura, Educació i Ciència, resol:
  
Primer
  
Assignar als centres, a què els van ser aprovades per la Resolució de 9 de desembre de 1999 (DOGV de 17.12.1999), les ajudes econòmiques que figuren en l'annex I per tal de fer possible el desenrotllament dels projectes aprovats per al 2n i 3r quadrimestre del curs escolar 1999-2000.
  
Segon
  
La justificació per part dels beneficiaris de dites ajudes, així com el seu règim de pagament, es realitzarà d'acord amb el que establix la base vuitena de l'Ordre de 4 de novembre de 1999.
  
De conformitat amb el que preveu l'apartat 4 de la base vuitena de l'Ordre de 4 novembre de 1999, el termini de què disposaran els beneficiaris per a justificar davant la Direcció General d'Ordenació, Innovació Educativa i Política Lingüística la subvenció corresponent al segon i tercer quadrimestre del curs escolar 1999-2000 finalitzarà el dia 5 de juliol de 2000. Si no es presenta la justificació en el termini indicat, el beneficiari perdrà el dret a la subvenció.
  
Contra la present resolució, que esgota la via administrativa, es podrà interposar recurs en reposició, o cabrà plantejar directament recurs contenciós administratiu en els terminis i davant de l'òrgan que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa.